28/11/2019 | Administración LocalProvincial
Deputación Provincial da Coruña
Servizo de Acción Social, Cultural e Deportes. Sección de Educación, Cultura e Deportes
R. P. 2019/42503. Resolución de concesión definitiva do programa de subvencións FO103D/2019

RESOLUCIÓN POLA QUE SE APROBA A CONCESIÓN DEFINITIVA DE SUBVENCIÓNS CORRESPONDENTES AO PROGRAMA FO103D: Convocatoria do programa de subvencións a entidades deportivas, sen ánimo de lucro, para o desenvolvemento de grandes eventos deportivos singulares de especial interese na provincia durante o ano 2019 Don VALENTÍN GONZÁLEZ FORMOSO, presidente da Deputación Provincial da Coruña, Mediante resolución da Presidencia 33701, do 4 de outubro de 2019, que foi publicada no BOP do 8 de outubro de 2019, concedeuse de forma provisional, as subvencións da convocatoria FO103D: Convocatoria do programa de subvencións a entidades deportivas, sen ánimo de lucro, para o desenvolvemento de grandes eventos deportivos singulares de especial interese na provincia durante o ano 2019, abrindo un prazo de 10 días hábiles, contados a partir do día seguinte ao da publicación da resolución provisional no Boletín Oficial da Provincia, para que os solicitantes puidesen comunicar, se é o caso, a desistencia da solicitude, presentar solicitude de reformulación, alegacións ou emenda de erros. Transcorrido o devandito prazo de 10 días sen que por parte dos solicitantes se formulase desistencia expresa, a subvención considerarase aceptada tacitamente. Visto que finalizou o prazo concedido aos interesados pola resolución devandita e vistas as alegacións, emendas e desistencias que os interesados presentaron: 1.–A entidade ESCOLA DE BASKET XIRIA, NIF G70045844 (exped.2019000009413) alega, en síntese, que a xornada “Día do Pequebasket 2019” está dentro do calendario oficial de competicións e actividades da Federación Galega de Baloncesto ao xogarse unha xornada da competición Baby Basket, e achega un novo certificado da Federación. A comisión técnica nomeada para esta convocatoria, despois de revisar as alegacións e a documentación aportada pola entidade, informou o seguinte:  No certificado indica que “é unha competición pertencente á Federación e que ten a súa propia regulamentación”, na páxina da Federación non figura como competición federada.  No propio regulamento da competición indica que non ten clasificación polo que, por propia definición de competición, deixa de sela. Non existe clasificación oficial.  Os árbitros son voluntarios.  É unha ACTIVIDADE (deportiva), por ese motivo está encadrada no calendario de competicións e ACTIVIDADES da Federación. Sí queremos facer mención ao valor social e educativo que dito evento ten entre a poboación máis nova da provincia, contribuíndo a fomentar o deporte e os seus valores. Por todo elo concluímos que dito evento incumpre a primeira das condicións da convocatoria ao non ser unha competición federada, polo que nos ratificamos na primeira valoración que fixemos de dito evento. Polo exposto, procede desestimar as alegacións presentadas.2.–A FEDERACIÓN GALEGA DE CICLISMO, NIF G36644870 (exped.2019000008761), presentou un informe sobre a excepcionalidade e interese público da entidade e do obxecto da solicitude, sin concretar ningunha alegación. Na fase de alegacións á concesión provisional da subvención non poden valorarse datos ou documentos que non figuraban na solicitude inicial. Vistos o informe do Servizo de Acción Social, Cultural e Deportes e o informe do Servizo de Fiscalización. RESOLVO: 1.º.–Desestimar as alegacións presentadas pola ESCOLA DE BASKET XIRIA, NIF G70045844.2.º.–Aprobar a concesión das subvencións incluídas correspondentes ao Programa FO103D: Convocatoria do programa de subvencións a entidades deportivas, sen ánimo de lucro, para o desenvolvemento de grandes eventos deportivos singulares de especial interese na provincia durante o ano 2019, ás entidades sen ánimo de lucro seguintes: Total concedido: 375.559,82 €. 3.º.–Considerar como definitivos os orzamentos modificados de oficio naqueles casos que incluían gastos non subvencionables segundo a convocatoria. Os solicitantes poden consultar os orzamentos definitivos accedendo ao expediente telemático.4.º.–Autorizar a todas as entidades que o solicitaron para que poidan concertar a execución total ou parcial do obxecto da subvención con persoas vinculadas á entidade, cumprindo os requisitos establecidos no artigo 29.7. d da Lei 38/2003, do 17 de novembro, xeral de subvencións (o importe subvencionable non pode exceder do custo incorrido pola entidade vinculada. A acreditación do custo realizarase na xustificación nos mesmos términos establecidos para a acreditación dos gastos do beneficiario). 5.º.–Dispor o gasto das subvencións concedidas con cargo á seguinte aplicación orzamentaria: 0612/3411/481, fase A, referencia n.º 22019005971, operación n.º 220190027874, importe 375.559,82 €. 6.º.–Denegar a concesión das subvencións correspondentes ao Programa FO103D: Convocatoria do programa de subvencións a entidades deportivas, sen ánimo de lucro, para o desenvolvemento de grandes eventos deportivos singulares de especial interese na provincia durante o ano 2019, ás entidades sen animo de lucro seguintes polos motivos que se indican: 7.º.–Publicar a presente resolución definitiva no Boletín Oficial da Provincia, co que se entenderá notificada aos interesados, de acordo co establecido no artigo 45.1. b. da Lei 39/2015, do 1 de outubro, do Procedemento Administrativo Común das Administracións Públicas. Contra a presente resolución, que pon fin á vía administrativa, pódese interpor alternativamente recurso de reposición potestativo, no prazo dun mes perante o mesmo órgano que ditou o acto, ou recurso contencioso-administrativo, perante o Xulgado do Contencioso Administrativo da Coruña ou daquel no que teña o seu domicilio o recorrente, á súa elección, no prazo de dous meses, a partir do día seguinte a aquel no que teña lugar a notificación. Se se optara por interpor o recurso de reposición potestativo non se poderá interpor recurso contencioso administrativo ata que aquel sexa resolto expresamente ou se produza a súa desestimación por silencio. Todo isto, sen prexuízo de que se exercite calquera outro recurso que se estime pertinente. A Coruña, 25 de novembro de 2019. O presidente O secretario Valentín González Formoso José Luis Almau Supervía